Corina Crețu demisionează din PRO România: Colaborarea cu AUR este o decizie greșită / Sprijinirea populismului, a ultra-naționalismului și a anti-europenismului reprezintă cel mai mare pericol pentru România
Europarlamentarul Corina Crețu, fost comisar european, a anunțat, marți, că demisionează din PRO România, partidul condus de Victor Ponta, din cauza deciziei de a colabora cu AUR. Corin Crețu subliniază că "sprijinirea populismului, a ultra-naționalismului și a anti-europeismului reprezintă cel mai mare pericol pentru România".
"Colaborarea dintre PRO România și AUR este o decizie greșită – pentru partid, pentru oamenii care au crezut în acest proiect politic și, în definitiv, pentru țară. Este o decizie pe care nu o pot gira, motiv pentru care am hotărât astăzi să demisionez din PRO România.
Îmi pare rău ca, în ciuda apelurilor repetate ale Președintelui PRO-Romania și ale mele, nu am reușit o formă de colaborare cu PSD. În aceste condiții, am militat pentru participarea pe cont propriu a PRO România în alegeri, decizie care a fost și adoptată în cadrul ultimului Congres PRO România.
În ceea ce mă privește, am fost și rămân o social-democrată convinsă", subliniază Corina Crețu, într-o postare pe pagina sa de Facebook.
Context. Conducerea partidului Pro România, fondat de Victor Ponta, negociază cu partidul extremist AUR o alianță politică sau electorală pentru alegerile locale și europarlamentare, au declarat, luni, pentru G4Media.ro surse politice. Miza AUR pentru o astfel de alianță ar fi asigurarea oamenilor necesari în birourile electorale atât la nivel local, cât și pentru europarlamentare, potrivit surselor citate.
Reamintim că Victor Ponta este consilier onorific al premierului Marcel Ciolacu, care este și președintele PSD. În decembrie 2023, Ponta declara că "AUR este sperietoarea" prin care "toţi trebuie să stea împreună, claie peste grămadă, să nu vină AUR peste ei", iar despre alegerile prezidenţiale spunea că Marcel Ciolacu poate câștiga prezidențialele doar dacă ajunge în turul doi cu George Simion.
Mesajul integral al Corinei Crețu:
Cu regret, am hotărât astăzi să demisionez din PRO România
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank